Előterjesztés Zalakaros Város Önkormányzat Képviselőtestülete 2024. április 25-i ülésére

Napirend címe: Árok lefedés Kossuth u., Fő u., Zrínyi u. – terveztetés kiegészített ajánlatról döntés - 40/2024. (III.21.) számú határozat alapján az úttal párhuzamos parkolás lehetőségének biztosítása

Előterjesztést készítette: Bognár Ottó Péter településüzemeltetési ügyintéző

Tisztelt Képviselőtestület!

A Képviselőtestület 40/2024. (III.21.) számú határozatával a „Nyílt árkok lefedésének tervezési feladatai” tárgyú ajánlattételi eljárásban a benyújtott ajánlatokat érvényesnek, az ajánlattételi eljárást eredményesnek nyilvánította, azzal a kiegészítéssel, az úttal párhuzamos parkolás lehetőségét biztosítani kell. 
A Képviselőtestület döntése értelmében a párhuzamos parkolás biztosítása érdekében kiegészítő árajánlatot kértünk a nyertes ajánlattevőtől.

A parkolók kialakítása álláspontjuk szerint kettő változatban is lehetséges.

Az egyik változat szerint az ajánlatukban szereplő Vízépítési terv mellett készül egy önálló Útépítési terv (műszaki leírás, helyszínrajzok, hossz-szelvények, mintakeresztszelvények, keresztszelvények, mennyiségszámítás) is. Ezt a tervet engedélyeztetni kell a közlekedési hatóságnál.
Ennek javasolt többlet tervezési díja 890.000.- Ft + ÁFA.

A másik változat szerint elkészül a Vízépítési terv, melynek részeként a parkolókat megtervezzük, de nem hívjuk azokat közparkolónak, hanem az egyes ingatlanok előtti megállási lehetőségnek, burkolt felületnek, ami gyeprácskővel van burkolva. Ebben az esetben a tervet ki kell egészíteni (műszaki leírás, helyszínrajzok, hossz-szelvények, mintakeresztszelvények, keresztszelvények, mennyiségszámítás), de nem készül önálló Útépítési tervdokumentáció. A parkolókra nem kérünk építési engedélyt a közlekedési hatóságnál, csak Közútkezelői hozzájárulást a Magyar Közút NZrt-től. Ennek javasolt többlet tervezési díja 580.000.- Ft + ÁFA.

A tervező szóbeli tájékoztatása alapján a fenti költségek mindhárom útszakaszra vonatkoznak.

Felhívom ugyanakkor a Képviselőtestület figyelmét arra, hogy a párhuzamos parkolás sem a Fő utca nyugati felénél, sem a Kossuth utca keleti felénél nem biztosított, a párhuzamos parkolás nem jellemző ezen útszakaszokon.

Amennyiben a Képviselőtestület a többlet tervezésről dönt, úgy a második változat elfogadását javaslom. Kérem a Tisztelt Képviselőtestületet, hogy a többlettervezési munkáról dönteni szíveskedjen, illetve ahhoz forrást biztosítson. 

Határozati javaslat:

Zalakaros Város Önkormányzat Képviselőtestülete

A) változat

1. [bookmark: _Hlk158817275][bookmark: _Hlk151972775]Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Nyílt árkok lefedésének tervezési feladatai” tárgyú ajánlattételi eljárásban a Képviselőtestület 40/2024. (III.21.) számú határozata alapján a Pannonway Építő Kft. (8900 Zalaegerszeg, Batsányi J. u. 9.) által tett kiegészítő ajánlatot elfogadja azzal, hogy az ingatlanok előtt burkolt megállási lehetőségek kerülnek megtervezésre. 
2. Felhatalmazza a Polgármestert a többlet tervezéssel kiegészített vállalkozói szerződés aláírására. 
3. A többlet tervezői díj pénzügyi fedezetét bruttó 736.600, - Ft összegben Zalakaros Város Önkormányzat 2024. évi költségvetés Dologi kiadások terhére biztosítja.

[bookmark: _Hlk158817401]Határidő:            2. pont – 2024. május 3.
Felelős:               Novák Ferenc polgármester


B) változat

1. Zalakaros Város Önkormányzata (8749 Zalakaros, Gyógyfürdő tér 1.) a többlet tervezést nem rendeli meg. A tervezési munkák során a párhuzamos parkolás lehetőségének biztosítását nem kéri.
2. A döntésről a tervezőt értesíteni kell.  

Határidő:            2024. május 3.
Felelős:               Novák Ferenc polgármester


Zalakaros 2024. április 9.



										Novák Ferenc 
								 		polgármester
